Κάσπαρ Ντάβιντ Φρίντριχ

Ο **Κάσπαρ Ντάβιντ Φρίντριχ** (Γερμανικά: *Caspar David Friedrich*, 5 Σεπτεμβρίου 1774 – 7 Μαΐου 1840) ήταν Γερμανός ζωγράφος του 19ου αιώνα. Θεωρείται ένας από τους κυριότερους εκπροσώπους του ρομαντισμού. 

## Βιογραφία
Γεννήθηκε στο Γκράιφσβαλντ της Βαλτικής, γιος του Αδόλφου, ιδιοκτήτη εργοστασίου σαπωνοποιίας και κηροποιΐας. Σε ηλικία επτά ετών έχασε τη μητέρα του και στα 14, τον αδελφό του, που πνίγηκε σε προσπάθεια να τον σώσει. Στα 16 του μαθήτευσε στον Γιόχαν Γκούφριτ Κβίστορπ, πανεπιστημιακό καθηγητή καλών τεχνών. Γνωρίστηκε με τον πάστορα-ποιητή Λούντβιχ Κοζενγκάρντεν και τέσσερα χρόνια αργότερα φοίτησε στην Ακαδημία Κοπεγχάγης. Το 1798 εγκαταστάθηκε στη Δρέσδη, ανθηρό καλλιτεχνικό και πολιτιστικό κέντρο, όπου έμεινε μόνιμα. Τρία χρόνια αργότερα επέστρεψε στη γενέτειρα του για μεγάλο διάστημα και γνώρισε τον ρομαντικό ζωγράφο Φίλιπ Ότο Ρούνγκε. Τον επόμενο χρόνο, επέστρεψε στη Δρέσδη και έδειξε έντονο ενδιαφέρον για τις μεγάλες πανοραμικές απόψεις.

Το 1805 συμμετείχε με δύο έργα με σέπια, σε διαγωνισμό στη Βαϊμάρη και απέσπασε το Α' Βραβείο, ενώ δύο χρόνια μετά, πραγματοποίησε τις πρώτες προσπάθειες στο τομέα της ελαιογραφίας. Τον επόμενο χρόνο φιλοτέχνησε το πρώτο μεγάλο του αριστούργημα *Σταυρός Πάνω Στο Βουνό*. Το 1810, έργα του εκτέθηκαν στην Ακαδημία Βερολίνου και αγοράστηκαν από το Φρειδερίκο Γουλιέλμο Γ΄ της Πρωσίας. 

Το 1816 έγινε μέλος της Ακαδημίας της Δρέσδης και δύο χρόνια μετά νυμφεύτηκε την Καρολίνε Μπόμερ, 20 χρόνια μικρότερή του. Το 1835 παθαίνει βαριά αποπληξία που θέτει τέλος στη καριέρα του. Πέθανε πέντε χρόνια αργότερα στη Δρέσδη, στις 7 Μαΐου, σε ηλικία 66 ετών.

## Έργο
Η βαθιά θρησκευτική του πίστη κι η αγάπη του για τη γερμανική ύπαιθρο, αποτέλεσαν βασική πηγή έμπνευσής του, προβάλλοντας και εξυμνώντας την πνευματικότητα στη φύση. Το μεγαλύτερο μέρος της σταδιοδρομίας του καταγράφτηκε στη Δρέσδη, που μετά από αργά μα σταθερά βήματα, έγινε διάσημος με τη πρώτη παραγγελία που ανέλαβε. Στα επόμενα χρόνια καλλιέργησε εντελώς προσωπικό ιδίωμα και φιλοτέχνησε τοπία που διαπνέονται απ' έντονο μυστικισμό καθώς και θρησκευτικές αλληγορίες.

Χαρακτηρίστηκε εσωστρεφής και μελαγχολικός, αλλά ήταν επίσης πατριώτης κι αφοσιωμένος οικογενειάρχης. Παρά τη νόσο που τον καθήλωσε τα τελευταία χρόνια της ζωής του, οι καλλιτεχνικές του αναζητήσεις ήταν αδιάλειπτες και στους τελευταίους πίνακές του συνδύασε το λυρισμό με μια νέα αντίληψη των χρωμάτων.
## Επιλογή έργων


File:Huenengrab_im_Schnee_(C_D_Friedrich).jpg|*Μεγαλιθικός τάφος στο χιόνι*, 1807, Δρέσδη, Πινακοθήκη των Νέων Δασκάλων
File:Caspar_David_Friedrich_-_Das_Kreuz_im_Gebirge.jpg|*Σταυρός στην βουνοκορφή*, 1808, Δρέσδη, Πινακοθήκη των Νέων Δασκάλων
File:The_Monk_by_the_Sea_(Friedrich).jpg|*[[Μοναχός στην θάλασσα]],* 1809, Βερολίνο, Alte Nationalgalerie
File:Caspar_David_Friedrich_025.jpg|*Ο Σταυρός στα βουνά*, 1812, Ντύσελντορφ, Museum Kunst Palast
File:Caspar David Friedrich - Grabmale alter Helden.jpg|*Τάφοι αγωνιστών της ελευθερίας*, 1812, Αμβούργο,  Kunsthalle
File:Caspar_David_Friedrich_-_View_of_a_harbour.png|*Άποψη λιμανιού*, 1816,  Βερολίνο, Schloss Charlottenburg
File:Caspar_David_Friedrich_064.jpg|*Φεγγαρόφως στο Γκράιφσβαλντ*, 1817, Όσλο, Εθνική Πινακοθήκη της Νορβηγίας
File:Caspar David Friedrich - Wanderer above the sea of fog.jpg|*[[Οδοιπόρος επάνω από τη θάλασσα της ομίχλης]] *, 1818, Αμβούργο, Kunsthalle 
File:Caspar_David_Friedrich's_Chalk_Cliffs_on_Rügen.jpg|*Ασβεστολιθικές πλαγιές του Ρούγκεν*, 1818, Βίντερτουρ, Sammlung Oskar Reinhart «Am Römerholz»
File:Caspar_David_Friedrich_-_Frau_vor_untergehender_Sonne.jpg|*Γυναίκα στο ηλιοβασίλεμα*, 1818-20, Έσεν, Museum Folkwang
File:Caspar_David_Friedrich_-_Zwei_Männer_in_Betrachtung_des_Mondes.jpg|*Δύο άνδρες κοιτάζουν το φεγγάρι*, 1820, Δρέσδη, Πινακοθήκη των Νέων Δασκάλων
File:Caspar_David_Friedrich_-_Mondaufgang_über_dem_Meer.jpg|*Ανατολή του φεγγαριού στην θάλασσα*, 1821, Αγία Πετρούπολη, Ερμιτάζ
File:Caspar_David_Friedrich_-_Mondaufgang_am_Meer_-_Google_Art_Project.jpg|*Ανατολή του φεγγαριού στην θάλασσα*, 1822, Βερολίνο, Alte Nationalgalerie
File:Caspar_David_Friedrich_-_Der_einsame_Baum_-_Google_Art_Project.jpg|*Το μοναχικό δέντρο*, 1822, Βερολίνο, Alte Nationalgalerie
File:Caspar_David_Friedrich_018.jpg|*Γυναίκα στο παράθυρο*, 1822, Βερολίνο, Alte Nationalgalerie
File:Caspar_David_Friedrich_-_Das_Eismeer_-_Hamburger_Kunsthalle_-_02.jpg|*[[Θάλασσα από πάγο]]*, 1824, Αμβούργο, Kunsthalle 
File:Caspar_David_Friedrich_-_Mann_und_Frau_in_Betrachtung_des_Mondes_-_Alte_Nationalgalerie_Berlin.jpg|*Άνδρας και γυναίκα κοιτάζουν το φεγγάρι*, 1824, Βερολίνο, Alte Nationalgalerie
File:Entrée de cimetière (1825) - Caspar David Friedrich (Galerie Neue Meister, Dresden).jpg|*Είσοδος νεκροταφείου*, 1825, Δρέσδη, Πινακοθήκη των Νέων Δασκάλων
File:Caspar David Friedrich - Die Lebensstufen (ca. 1834).jpg|*Τα στάδια της ζωής*, 1835, Λειψία, Museum der bildenden Künste
File:Caspar_David_Friedrich_011.jpg|*Ο Ονειροπόλος*, 1820-1840, Αγία Πετρούπολη, Ερμιτάζ


## Παραπομπές

## Δείτε επίσης
*Περιπλανώμενος πάνω από την ομίχλη της θάλασσας
*Μοναχός στην θάλασσα
*Θάλασσα από πάγο

## Εξωτερικοί σύνδεσμοι

* Συλλογή Hamburg Kunsthalle
* Caspar David Friedrich Foundation
* Αρχείο Ερμιτάζ

Κατηγορία:Γερμανοί ζωγράφοι

Κατηγορία:Ρομαντικοί ζωγράφοι